fi fi fi fi sv en en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi als fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en en fi fi fi fi en fi sv en en fi es
Laina-asiakkaiden sähköinen asiointipalvelu - Valtiokonttori
Tätä sisältöä ei ole käännetty valitulle kielelle. Voit siirtyä tästä etusivulle
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Sähköisessä asiointipalvelussa arava- ja tuotekehityslaina-asiakkaat voivat tarkastella yhteisön lainatietoja. Palvelusta on saatavissa maksutta lainoihin liittyvät dokumentit kuten vuodenvaihteen tiliotteet sekä vakuus- ja talletustodistukset.
Voit antaa oikeudet asiointipalveluun myös yhteisösi tilitoimistolle, jolloin tilitoimisto voi hakea palvelusta tiliotteet tilinpäätöstä varten.
Palvelussa voit myös päivittää laskutusosoitetta ja viestiä Valtiokonttorin kanssa.
Palveluun kirjaudutaan Suomi.fi-tunnistuksella. Palvelu tarvitsee seuraavat valtuudet, jotta kirjautuminen onnistuu:
Asiakaskategoria: Talous ja rahoitus
Valtuusasiat: Luottojen ja vakuuksien katselu
Tietoa valtuuksista löydät Suomi.fi -verkkosivuilta.
Laina-asiakkaiden sähköisen asiointipalvelun käyttöohjeet löydät verkkosivultamme.
Käytön aloittaminen ja sisäänkirjautuminen
Palvelu otetaan käyttöön Suomi.fi-tunnistuksella. Suomi.fi-tunnistus on julkisen hallinnon asiointipalveluiden yhteinen tunnistuspalvelu, joka käyttää vahvaa sähköistä tunnistautumista. Se on tietoturvallinen ja helppo käyttää. Tunnistustapoja ovat verkkopankkitunnistus, varmennekortti ja mobiilivarmenne. Suosittelemme käyttämään ensisijaisesti verkkopankkitunnistautumista.
Huomioittehan, että kirjautuessanne palveluun henkilökohtaisilla verkkopankkitunnuksilla olette tunnistautuneet yksityishenkilönä. Tällöin Valtuudet -valikosta tulee valita kohta ”Asioi yrityksen puolesta”. Kun palveluun kirjaudutaan ensimmäistä kertaa yrityksen edustajana, tulee kirjautujan olla henkilö, jolla on voimassa oleviin rekisteritietoihin perustuva oikeus asioida yrityksen puolesta (kaupparekisterin mukainen edustamisoikeus). Tällainen henkilö voi kirjauduttuaan Suomi.fi-palveluun valtuuttaa lisää henkilöitä tai esimerkiksi tilitoimiston asioimaan yrityksen puolesta. Tilitoimisto tai muu taho voi myös itse pyytää oikeutta asioida yrityksen puolesta.
Laina-asiakkaiden asiointipalvelu tarvitsee seuraavan valtuuden, jotta kirjautuminen onnistuu:
Asiakaskategoria: Talous ja rahoitus
Valtuusasiat: Luottojen ja vakuuksien katselu
Digi- ja väestötietovirasto: Yrityksen tai yhteisön puolesta asiointi >
Neuvontaa yrityksille ja yhteisöille
Digi- ja väestötietoviraston organisaatioiden asiakaspalvelu auttaa yrityksiä ja yhteisöjä Suomi.fi-palvelujen käytössä.
puh. 0295 53 5115
Tietoa organisaatioiden asiakaspalvelusta >
Laina-asiakkaiden asiointipalveluun kirjaudutaan osoitteessa https://luottopalvelu.valtiokonttori.fi
Palveluun kirjaudutaan Digi- ja väestötietoviraston tarjoamalla Suomi.fi-tunnistuksella.
Jos sinulla on kirjautumiseen liittyviä kysymyksiä tai ongelmia, ota yhteys Digi- ja väestötietovirastoon.
Etusivulta aloitat järjestelmän käytön kirjauduttuasi ensin sisään palveluun. Etusivulta näet lainatiedot, toimintovalikon vasemmalla ja asiakaspalvelun yhteystiedot alapalkissa. Palveluun liittyvät tiedotteet julkaistaan etusivulla.
Valikko sijaitsee näytössä vasemmalla. Valikon avulla voit siirtyä järjestelmän eri toimintoihin. Etusivu-painikkeesta pääset aina järjestelmän aloitusnäyttöön. Muita toimintoja ovat Viestit, Muokkaa tietojasi ja Vaihda yritys. Toiminto Vaihda yritys on tarkoitettu yrityksen valtuuttamille asianhoitajille.
Viestit-painike avaa sivun, jossa voit lähettää viestejä Valtiokonttorille ja vastata viesteihin.
Muokkaa tietojasi -painike avaa sivun, jossa voit päivittää laskutusosoitteen tai muuttaa yhteyshenkilön yhteystietoja.
Vaihda yritys -painike avaa sivun, jonka kautta näet listan valtuutuksen antaneista yrityksistä. Toiminto on tarkoitettu vain asianhoitajille.
Yksittäisen lainan tietoihin pääset klikkaamalla listauksen Laina-linkkiä. Tilannepäivä kertoo, miltä ajankohdalta lainan saldotieto on.
Lainan voi nimetä haluamallaan tavalla Muokkaa-painikkeen kautta. Sivun yläreunassa olevalla Lainat-painikkeella pääset yksittäisen lainan tiedoista takaisin etusivulle lainalistaukseen.
Maksuerät-välilehti näyttää lainan menneet ja tulevat maksuerät. Tulevat maksuerät ovat arvioita. Maksuerän määrä vahvistuu vasta silloin, kun korko on vahvistettu.
Ylimpänä listalla näkyvät jo maksetut, menneet maksuerät.
Korko vahvistettu -tieto (V-merkki) näkyy kyseisen maksuerän rivillä oikeassa laidassa.
Jos lainalla on erääntyneitä maksueriä, ne näkyvät erikseen listan yläpuolella omassa osiossaan.
Lainatiedot-välilehdellä näet lainan perustiedot, muun muassa myöntämispäivän, ensimmäisen noston päivämäärän sekä kokonaislaina- ajan.
Raportit-välilehdeltä löytyy lainan tiliote ja muut lainaan liittyvät dokumentit. Klikkaamalla listauksen Tiliote-linkkiä tiliote avautuu Officen Word-ohjelmassa, josta se on myös tulostettavissa.
Vasemman palkin toiminnolla Muokkaa tietojasi voit ilmoittaa laskutustietosi tai muuttaa yhteyshenkilön yhteystietoja. Valitse oikean alalaidan Muokkaa tietoja -painike.
Päivitä tiedot ja valitse oikean alalaidan Talleta-painike.
Viestit-toiminnon kautta voit viestiä kanssamme.
Ylälaidan + Uusi viesti -kohdasta aloitat uuden viestin kirjoittamisen.
Viestin lähettäminen viestitoiminnolla on tietoturvallinen tapa viestiä Valtiokonttorille.
Julkaistu 4.3.2019 , Päivitetty 6.9.2022 klo 13:33
Miten pääsen kirjautumaan laina-asiakkaiden sähköiseen asiointipalveluun?
Pääset kirjautumaan palveluun verkkosivuiltamme.
Tarvitset kirjautumiseen Suomi.fi -tunnukset tunnistautumista varten. Jotta kirjautuminen onnistuu, tarvitset lisäksi seuraavat valtuudet:
Asiakaskategoria: Talous ja rahoitus
Valtuusasiat: Luottojen ja vakuuksien katselu
Tietoa valtuuksista löydät Suomi.fi -verkkosivuilta.
Jos tarvitset lisätietoja palvelun käytön aloittamisesta ja sisäänkirjautumisesta, löydät hyvät ohjeet verkkosivuiltamme.
Miksi en pääse kirjautumaan sähköiseen asiointipalveluun?
Onko sinulla tunnusten kanssa ongelmia? Katso verkkosivuiltamme löytyvät ohjeet palvelun käytön aloittamisesta ja sisäänkirjautumisesta.
Jos et pääse kirjautumaan palveluun, syy voi olla myös se, että sinulta puuttuu yhteisön asioiden hoitamiseksi laina-asiointiin tarvittavat Suomi.fi -valtuudet. Tarkista, että valtuutesi ovat ajan tasalla.
Laina-asiakkaiden sähköinen asiointipalvelu tarvitsee seuraavat Suomi.fi -valtuudet, jotta kirjautuminen onnistuu:
Asiakaskategoria: Talous ja rahoitus
Valtuusasiat: Luottojen ja vakuuksien katselu
Lisätietoja yhteisön puolesta asioinnista ja valtuuksista löydät Suomi.fi -verkkosivuilta.
Digi- ja väestötietoviraston asiakaspalvelu auttaa yrityksiä ja yhteisöjä Suomi.fi -palvelujen käytössä numerossa 0295 53 5115 (arkisin klo 10-15).
Miten saan tilinpäätöstä varten tarvittavat asiakirjat ja syksyn ennakkotietokirjeet?
Löydät aravalainojen lainatiedot, tulevien erien ennakkotietokirjeen ja todistukset Laina-asiakkaiden sähköisestä asiointipalvelusta. Pääset kirjautumaan palveluun verkkosivuiltamme.
Asiakirjat löydät lainan tiedoista, ”Raportit”-välilehdeltä.
Luettelo lainoista löytyy klikkaamalla sisäänkirjautumisen jälkeen vasemmasta reunasta kohtaa ”Etusivu”.
Haluan maksaa aravalainan ennenaikaisesti pois. Miten toimin?
Pyydä aravalainan loppulasku luottopalvelustamme viimeistään kolme viikkoa ennen toivottua maksupäivää. Ole luottopalveluumme yhteydessä sähköpostitse: luottopalvelu(at)valtiokonttori.fi.
Mainitse viestissäsi aravalainan numero ja tarkka poismaksupäivämäärä korkojen laskemista varten.
Huomaathan, että luovutamme vakuusasiakirjat vasta sen jälkeen, kun aravalainan ennenaikaisesta takaisinmaksusta on kulunut kolme kuukautta (laki takaisinsaannista konkurssipesään 758/1991).
Tarvittaessa voit pyytää Valtiokonttorista sitoumuksen siitä, että luovutamme panttikirjat tuon määräajan jälkeen. Lähetä pyyntö meille sähköpostitse osoitteeseen aravalainat(at)valtiokonttori.fi.
Miten saan laskun aravalainasta siirtymään uudelle velalliselle?
Voimme ohjata aravalainan laskutuksen uudelle velalliselle, kun laina on ensin siirretty.
Hae Valtiokonttorilta aravalainan siirtoa sen jälkeen, kun luovutus on tapahtunut. Löydät tähän ohjeet verkkosivuiltamme.
Lisää kysymyksiä ja vastauksia
Asiakaspalvelu – Laina-asiakkaiden asiointipalvelu
Soita 0295 50 2530, ma–pe 10.00–12.00 tai lähetä sähköpostia yritysluotot(at)valtiokonttori.fi
Soita 0295 50 2520, ma–pe 10.00–12.00 tai lähetä sähköpostia luottopalvelu(at)valtiokonttori.fi
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >
Tätä sisältöä ei ole käännetty valitulle kielelle. Voit siirtyä tästä etusivulle
Tätä sisältöä ei ole käännetty valitulle kielelle. Voit siirtyä tästä etusivulle